kersvader | © My Klaskamer - idees en gedagtes uit 'n juffrou se pen
Juffer	afrikaans	kersfees, kersvader, versier	Lewer kommentaar
Druk op verskillende kleure A4-papier. Knip op die buitelyn en vou die klein randjie oor 'n dun lint of tou. Plak vas. Versier 'n deur, 'n muur of 'n venster. Gebruik blinkertjie gom om die prente te versier.
Druk op wit papier, kleur die prente met uitdraaikryte in (druk hard) en verf met 'n lagie effens verdunde voedselkleursel. Dink aan kleure soos eiergeel, groen en rooi.
Kersfees woord vlaggies
Koeverte – een met 'n onlangse Noordpoolposstempel
Druk op 'n kardoessakkie (geskenksakkie) of koeverte (vir kerskaartjies).
Kersfees optelling en aftrekking (Graad 1-vlak)
Knoop 'n stukkie verpakkingstou met 'n lussie aan die skroef-gedeelte van 'n ou gloeilamp. Smeer die gloeilamp met wit gom/houtlym en sprinkel fyn wit blinkertjies bo-oor. Laat dit droog word…of
Maak 'n bietjie muurpapiergom (poeiertipe) aan, verf die gloeilamp en laat droog word. Smeer dan blinkertjiegom (wit of ligte kleure) bo-oor die growwer oppervlakte. Laat droog word…of
Meng skoon seesand met fyn blinkertjies om 'n vakansie element in te bring 😉
Verf die skroef-gedeelte met swart verf of laat dit net so. Gebruik swart lapverf in 'n skerppuntbotteltjie om die ogies, knope en mond te maak. 'n Permanente swart veselpen (koki) kan ook werk. Plak dun takkies met 'n sterk gom aan die kant van die gloeilamp vas en gebruik 'n pypskoonmaker of 'n smal stukkie lap as 'n serp.